Bull Head Hoodies | TeePublic
Bull Head Hoodies
bull head Hoodie
Tags: bull-head, barbed-wire, disease, kanji, japan
Feed Your Demons - Kindness Hoodie
black panther head Hoodie
Main Tag Butters Head Hoodie HOE WEET EK DAT EK 'N KIND VAN GOD IS? | Sakkie Parsons E-posbediening
HOE WEET EK DAT EK 'N KIND VAN GOD IS?
Ek wou eers die skrywe in twee dele opdeel, maar om die rede dat wanneer iets eers geskei word, dit dalk nie by almal in die geheel gaan uitkom waar dit moet uitkom nie, het ek daarteen besluit. Ek glo en vertrou dat as jy hierdie skrywe klaar gelees het, jy verseker deur selfondersoek sal weet of jy werklik ‘n bekeerde Christen is en of jy net in naam ‘n Christen is en dat jy ook sal weet dat as jy net in naam ‘n Christen is, jy in werklikheid op hierdie oomblik nog verlore is.
Hier dan is hoe ek dit in my eie lewe ervaar het en nou daarvolgens lewe:
Vir my begin en natuurlik eindig alles by Jesus Christus.
In Sy heilige Woord staan dit dan ook so geskryf:
OPB 1:7 Kyk, Hy kom met die wolke! Elke oog sal Hom sien, ook hulle wat Hom deurboor het; al die nasies op aarde sal jammerlik oor Hom huil. Ja, amen!
OPB 1:8 “Ek is die Alfa en die Omega,” sê die Here God, wat is en wat was en wat kom, die Almagtige. (Jesus Christus)
So, die heel eerste besef waartoe jy absolute sekerheid in jou hart moet hê, is dat JESUS vir jou presies is wie Sy heilige Woord sê dat Hy is, en dat jy besef dat daar geen, maar absoluut géén ander manier is om gered te word, as om Hom aan te neem as jou Verlosser en Saligmaker nie, asook:
HAN 4:12 Daar is geen redding by iemand anders nie. Daar is geen ander naam op aarde wat mense kan aanroep om gered te word nie.
Met ander woorde: Jy besef werklik dat jy op hierdie oomblik sonder Jesus is en dat jy daarom verlore is. Nou maak jy ‘n ommekeer in jou lewe. Anders gestel: jy bekeer jou en vra dat Jesus in jou kom woning maak – jy gee jou lewe aan Hom.
1KOR 5:7 Verwyder hierdie slegte invloed onder julle uit sodat julle weer nuut en skoon kan wees, want dit is tog wat julle in wese is. Ook vir ons is daar immers ‘n Paaslam geslag – Christus.
1KOR 5:8 Kom ons vier dan fees, nie met die ou brood van sonde en onsedelikheid nie, maar met die nuwe brood van reinheid en waarheid.
Ek het genoem dat jy nie net teenoor die mens nie maar ook teenoor alle geeste en magte hierdie getuienis bring. Dat jy Jesus Christus aangeneem het as jou Verlosser en Saligmaker en dat jy nou Sy dissipel is. Ek het gesê jy maak jou bekering eintlik deur jou doop nie net wêreldkundig nie, maar eintlik heelal-kundig.
LUK 15:7 “Net so sal die hemel blyer wees oor een sondaar wat tot inkeer kom as oor 99 ander wat regverdig is en nie afgedwaal het nie!”
ROM 6:4 Deur die doop is ons saam met Hom begrawe as mense wat deel in sy dood. En nou kan ons, net soos Christus wat deur ‘n heerlike magsdaad van die Vader opgewek is, ook ‘n totaal nuwe lewe leef.
MRK 8:38 “Want elkeen wat hom vir My en My woorde skaam in hierdie owerspelige en sondige geslag, vir hom sal die Seun van die mens Hom ook skaam wanneer Hy kom in die heerlikheid van S y Vader met die heilige engele.”
ROM 1:16 Vir hierdie Goeie Nuus is ek allesbehalwe skaam. Dit is immers God se krag wat hier aan die werk is. Dit bring redding vir elkeen wat glo – ...
In wat ek nou gaan sê, sê ek nie dat mense wat klein, of dan as babas gedoop is, op pad hel toe is nie. Jy gaan nie hel toe omdat jy nie gedoop is, of omdat jy verkeerd gedoop is nie. Jy gaan hel toe as jy sonder Jesus by die Hemelpoort aankom. Met ander woorde, as jy Jesus Christus nie aangeneem het as jou Verlosser en Saligmaker nie en jy tree uit hierdie wêreld uit.
Ek wil net wys op die geweldige groot gevaar as jy iets verkondig wat jy werklik nie in die Woord vind nie. Ek gebruik maar die babadoop as voorbeeld omdat ek, om dit so te stel, daar deur is en tenminste daarvan deur my eie lewe ‘n goeie kennis en voorbeeld het.
Let op hierna: Hulle sê dat 87% van die mense in Suid-Afrika Christene is. In my boek is ‘n Christen ‘n dissipel / volgeling van Jesus. Iemand wat in liefde vir Jesus na die beste van haar/sy vermoë Hom volg, soos Hy gevolg moet word, en as sy/hy dit nie regkry nie, net harder daaraan werk om te probeer om dit wel reg te kry.
FIL 3:12 “Nie dat ek dit alles al bereik het, of al klaar volmaak is nie. Maar ek hou aan jaag om dit myne te maak omdat Christus Jesus my Sýne gemaak het!”
Sou jy eerlik in jou hart sê dat 87% van die mense in Suid-Afrika dissipels van Jesus is?
‘n Baie groot getal mense in Suid-Afrika en natuurlik in die wêreld is vanweë die een of ander, om dit so te stel, waardelose en/of goedkoop evangelie wat aan hulle voorgehou was of nog steeds aan hulle voorgehou word, salig onbewus daarvan dat hulle op pad hel toe is!
‘n Baie goeie voorbeeld van ‘n goedkoop evangelie, na my mening is byvoorbeeld die “prosperity” evangelie. Ek sê nie jy gaan nou, as jy gedoen het wat ek hierbo genoem het, en wat in HAN 2:37-39 vir ons opgesom is, skielik soos ‘n heilige lewe nie, maar ek sê verseker vir jou dat as jy, en jy alleen, werklik vir Jesus aangeneem het as jou Verlosser en Saligmaker en nie dat iemand anders dit deur die een of ander seremonie namens jou gedoen het nie, gaan jy nie meer hou van die sondige manier waar volgens jy gelewe het nie, en dit gaan jou so pla dat jy stelselmatig daarvan in jou lewe ontslae gaan raak.
MAT 7:21 “Nie almal wat ewe vroom vir My ‘Here, Here’ sê, sal in God se koninkryk ingaan nie. Wat die deurslag sal gee, is of hulle aan my hemelse Vader gehoorsaam was.
Nou sê ek natuurlik nie dat jy op pad hel toe is omdat jy byvoorbeeld as baba gedoop is nie. Maar ek sê verseker vir jou dat jy nie moet aanvaar dat jy op pad Hemel toe is vanweë iets wat jou ouers of iemand anders vir jou, of met jou, gedoen het nie. Natuurlik ook nie omdat jy baie godsdienstig is of ‘n mooi lewe lei nie. Dit is gewoon net nie die waarheid nie.
‘n Ware bekering het hierdie heerlike groot uitstaande kenmerk in die bekeerde se hart en lewe. Daar begin ‘n verandering in haar/sy lewe kom.
Ek, byvoorbeeld, om net twee van die dinge in my lewe te noem wat dadelik vir my ‘n groot probleem was nadat ek my hart vir Jesus gegee het: Ek kon nie dadelik ophou rook nie, maar dit het my bly hinder totdat ek dit uiteindelik kon los; en ek moes nog langer aan my humeur gewerk het.
Hoe weet jy wat nie vir ons Here aanvaarbaar is nie?
Bestudeer die Woord dikwels, soos in daagliks.
15 “Pas op vir die vals profete. Op die oog af lyk hulle soos onskuldige lammertjies, maar in werklikheid is hulle gulsige wolwe.
21 Nie almal wat ewe vroom vir My ‘Here, Here; sê, sal in God se koninkryk ingaan nie. Wat die deurslag sal gee, is of hulle aan my hemelse Vader gehoorsaam was.
GAL 5:22 Maar die vrug wat die Gees voortbring, is: liefde, vreugde, vrede, geduld, vriendelikheid, goedheid, getrouheid,
GAL 5:23 sagmoedigheid en selfbeheersing. ...
Ten slotte, die Woord sê:
As jy werklik Jesus Christus aangeneem het as jou Verlosser en Saligmaker, is jy Sy kind, met ander woorde, jy is deel van die familie van Jesus. Jy is eintlik nog veel nader as dit, jy is deel van God se gesin, want jy is Sy kind en as jy tot hier gelees het sal jy weet of jy werklik ‘n kind van God is en as jy nie is nie, sal jy nou weet wat om te doen om ook deel van die wonderlike gesin van God te word.